stanford-oval/wikipedia huggingface dataset:
Hopeatähti (elokuva)

| Hopeatähti> The Tin Star |
| --- | --- |
 Elokuvan juliste
Ohjaaja:  Anthony Mann
Käsikirjoittaja:   Joel Kane  Dudley Nichols  Barney Slater 
Perustuu:  John W. Cunninghamin novelliin
Tuottaja:   William Perlberg  George Seaton 
Säveltäjä:  Elmer Bernstein
Kuvaaja:  Loyal Griggs
Leikkaaja:  Alma Macrorie
Tuotantosuunnittelija:  Joseph McMillan Johnson
Pukusuunnittelija:  Edith Head
Pääosat:   Henry Fonda  Anthony Perkins 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  31. tammikuuta 1958
Kesto:  93 min
Alkuperäiskieli:  englanti
Budjetti:  14 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hopeatähti (The Tin Star) on vuoden 1957 yhdysvaltalainen lännenelokuva, joka perustuu John W. Cunninghamin novelliin. Elokuvan on ohjannut Anthony Mann, ja sen ovat käsikirjoittaneet Joel Kane, Dudley Nichols ja Barney Slater. Se oli 30. Oscar-gaalassa ehdolla parhaasta alkuperäisestä käsikirjoituksesta.
Juoni

Elokuva kertoo Morgan Hickmanista (Henry Fonda), palkkionmetsästäjästä, joka ampuu rikollisen Lukas Jamersonin ja tulee erääseen pieneen kaupunkiin vaatimaan palkkiorahojaan. Kaupungin asukkaat olisivat kuitenkin halunneet Jamersonin mieluummin elävänä ja viivästyttävät palkkion toimitusta tahallaan. Hickman ottaa kuitenkin rennosti ja alkaa etsiä majapaikkaa siihen asti, kunnes saisi rahansa. Kaupungin ainoa hotelli ei suostu ottamaan häntä asiakkaakseen, joten Hickman majoittuu Nona Mayfieldin (Betsy Palmer) ja hänen poikansa Kipin (Michel Ray) luokse. Hän tapaa kaupungin seriffin Ben Owensin (Anthony Perkins), joka on vasta aloittanut virassaan ja alkaa ihailla Hickmania, kun tämä kertoo olleensa itsekin joskus seriffi. Yhtenä päivänä seriffi saa kuulla, että kaksi roistoa on surmannut erään kaupunkilaisen. Owens ei tiedä, miten saisi rosvot kiinni. Samana päivänä kaupungin lääkäri Joseph J. McCord (John McIntire) täyttää 75 vuotta, ja hän on luvannut tulla juhlimaan syntymäpäiviään illalla. Kun McCordin vaunut ajavat kaupunkiin, kaupunkilaiset alkavat laulaa onnittelulaulua, kunnes huomaavat, että vaunuissa lojuu McCordin ruumis. Kaupunkilaiset ovat raivoissaan, ja kun selviää, että tohtori oli ollut viimeksi Ed ja Zeke McGaffeyn luona, he muodostavat partion ja menevät joukolla etsimään McGaffeyn veljeksiä. Seriffi ei saa vihaisia kaupunkilaisia kuriin ja päättää jahdata McGaffeyn veljeksiä yhden miehen partiona, samoin kuin Morgan Hickman.
Arvostelut

Hopeatähti on saanut enimmäkseen myönteisiä arvioita. Kriitikko Pekka Eronen antaa elokuvalle neljä tähteä viidestä ja kehuu sitä ytimekkääksi lännenelokuvaksi. Eronen toteaa, että Psykon murhaajana tunnettu Anthony  Perkins pääsee tässä elokuvassa tulkitsemaan "huomattavasti hellyttävämpää nuorukaista".
Aiheesta muualla

Hopeatähti (elokuva) Internet Movie Databasessa (englanniksi)
Tyne

| Tyne |
| --- | --- |
 Tyne Bridge yhdistää Newcastlen ja Gatesheadin Tynen yli.
Alkulähde:  Deadwater Fell Northumberland (North Tyne); Alston Moor, Cumbria (South Tyne)
Laskupaikka:  Pohjanmeri
Maat:   Yhdistynyt kuningaskunta
Pituus:  100 km
Alkulähteen korkeus:  893 m
Valuma-alue:  2 936 km²
 Tynen sijainti kartalla.
Tyne on joki, joka laskee Pohjanmereen Englannin itärannikolla lähellä Newcastle upon Tynen kaupunkia. Sen pituus on noin 100 kilometriä. Joki muodostuu kahdesta haarasta, North Tynestä ja South Tynestä, jotka kohtaavat lähellä Hexhamin kaupunkia. Tynen valuma-alue on 2 936 neliökilometriä.
North Tyne saa alkunsa läheltä Skotlannin rajaa, Kielder Waterin tekojärven pohjoispuolelta. Se virtaa Kielderin metsien läpi Hexhamiin. South Tyne alkaa Alston Moorista Cumbriasta ja virtaa Haltwhistlen ja Haydon Bridgen läpi Hexhamiin. Hadrianuksen valli kulkee täällä pitkin Tynen laakson pohjoisreunaa. South Tynen lähteet ovat lähellä kahden muun suuren joen, Teesin ja Wearin, lähteitä. Hexhamista Tyne virtaa Tyne and Wearin metropolikreivikunnan läpi rannikolle. Se erottaa toisistaan joen pohjoisrannan Newcastlen ja North Tynesiden etelärannan Gatesheadista ja South Tynesidestä. Perinteisesti Tynejoki on ollut Durhamin ja Northumberlandin kreivikuntien rajajoki.
Tyne oli merkittävä hiilen kuljetusreitti 1200-luvulta aina 1900-luvun loppupuolelle. Lähellä jokisuuta on ollut useita merkittäviä telakoita. Telakoiden ja rahtiliikenteen takia joen alajuoksua muokattiin rajusti 1800-luvulla, jolloin kokonaisia pieniä saaria ruopattiin pois ja joen uomaa oikaistiin.
Tyneä pidetään Englannin ja Walesin parhaana lohijokena.
Aiheesta muualla

Kuvia tai muita tiedostoja aiheesta Tyne Wikimedia Commonsissa
Tuta

| Tuta |
| --- | --- |

Verkkosivusto:  https://tuta.com/fi/
Omistaja:  Tutao GmbH
| Tuta |
| --- | --- |
Kehittäjä:  Tutao GmbH
Kehityshistoria
Ensijulkaisu:  maaliskuussa 2014
Vakaa versio:  220.240321.0 (21. maaliskuuta 2024)
Kehitystilanne:  aktiivinen
Tiedot
Ohjelmistotyyppi:  sähköpostiohjelma
Käyttökielet:  39 (myös suomi)
Alusta:   Linux  macOS  Windows  Android  iOS  verkkoselain 
Ohjelmointikielet:  TypeScript, JavaScript, Kotlin ja Swift
Lisenssi:  GPLv3
Aiheesta muualla
Verkkosivusto
Versiohallinta
Tuta (aiemmin Tutanota) on saksalainen avoimen lähdekoodiin perustuva sähköpostipalvelu, jonka avulla viestit voi lähettää päästä päähän -salausta käyttäen. Viestit voi lähettää salattuna myös Tutan ulkopuolisiin sähköpostiosoitteisiin salasanaa käyttämällä. Palvelun avulla voidaan lähettää myös tavallisia salaamattomia viestejä. Tutaa voi käyttää verkkoselaimen lisäksi työpöytäsovelluksella (Linux, macOS, Windows) ja älypuhelimella (Android, iOS).
Ilmaisversioon kuuluu yksi gigatavu tallennustilaa. Maksullisissa versioissa voi esimerkiksi lisätä useampia käyttäjiä, käyttää omaa verkkotunnusta ja luoda sääntöjä saapuville viesteille. Myös lisätallennustilan ostaminen on mahdollista. Alkuperäinen Tutanota-nimi on peräisin latinankielisistä sanoista tuta (turvallinen) ja nota (viesti).
Logo (2014–2024)
Toukokuussa 2019 Tuta sijoittui ensimmäiseksi Mikrobitin testissä, jossa oli mukana yhteensä kuusi turvasähköpostisovellusta.
Tuta-sähköpostipalvelun käyttö on estetty Venäjällä ja Egyptissä. Eston voi kuitenkin kiertää käyttämällä VPN-yhteyttä tai Tor-selainta.
Saksalainen tuomioistuin päätti loppuvuodesta 2020, että Tutan on lisättävä palveluun toiminto, jolla poliisi pääsee katsomaan yksittäisiä sähköpostilaatikoita ja lukemaan posteja selväkielisinä. Tuta ilmoitti valittavansa päätöksestä. Oikeusjutussa oli kyse siitä, voidaanko Tuta laskea televiestintäpalveluksi. Euroopan unionin tuomioistuin katsoi vuonna 2019, että sähköpostipalvelut eivät ole sellaisia, mutta saksalaistuomioistuimen mielestä Tuta osallistuu televiestintäpalvelujen toimittamiseen. Aiemmin samana vuonna toinen saksalainen tuomioistuin päätti, että Tuta ei tarjoa televiestintäpalveluja.
Aiheesta muualla

Tutan kotisivut
Tuta GitHubissa
Tyne Bridge

Tyne Bridge.
Tyne Bridge on Tyne-joen ylittävä, Newcastle upon Tynen ja Gatesheadin kaupungit yhdistävä teräksinen kaarisilta koillisessa Englannissa. Sen suunnitteli insinööritoimisto Mott, Hay & Anderson ja rakennutti Dorman Long & Co. Sillan rakennustyöt käynnistettiin vuoden 1925 heinäkuussa ja kuningas Yrjö V:n johtama virallinen avajaistilaisuus pidettiin 10. lokakuuta vuonna 1928. Sillan pisin jänneväli on 161,8 metriä. Kokonaispituudeltaan silta on 398 metriä pitkä ja sen leveys on 17 metriä.
Tynen silta muistuttaa rakenteeltaan Sydneyn sataman siltaa, jonka rakentaminen oli aloitettu muutama kuukausi ennen Tynen sillan rakentamista.
Aiheesta muualla

Kuvia tai muita tiedostoja aiheesta Tyne Bridge Wikimedia Commonsissa
Ingrid Linnea Ruin

| Ingrid Linnea Ruin |
| --- | --- |
 Ingrid Linnea Ruin
Henkilötiedot
Koko nimi:  Sigrid Ingrid Linnea Ruin (alk. Lignell)
Syntynyt: 15. toukokuuta 1881 Pori
Kuollut: 3. huhtikuuta 1956 (74 vuotta) Helsinki
Kansalaisuus:  Suomi
Sigrid Ingrid Linnea Ruin (alk. Lignell; 15. toukokuuta 1881 Pori – 3. huhtikuuta 1956 Helsinki) oli suomalainen taidemaalari. Hänen vanhempansa olivat konttorinhoitaja Karl Lignell ja Flora Lindholm. Isän kuoltua vuonna 1882 Ruin adoptoitiin helsinkiläisen kasvatustieteilijän Waldemar Ruinin perheeseen. Ruin avioitui kahdesti, käyttäen sukunimiä Tigerstedt (1919–1931) ja Hagelberg (1931–1956). Teoksensa hän signeerasi aina Ruin-nimellä, jota hänestä myös taiteilijana käytetään.
Elämä

Vuonna 1897 Ruin aloitti 16-vuotiaana opinnot Suomen Taideyhdistyksen piirustuskoulussa (nykyään Kuvataideakatemia). Vuosina 1901–1905 hän opiskeli Tanskan kuninkaallisessa taideakatemiassa Kööpenhaminassa, jonka jälkeen Ruin oli kuuden vuoden ajan taidemaalari Anders Zornin oppilaana ja avustajana Morassa. Hänen teoksiaan oli ensimmäisen kerran esillä vuonna 1906 Helsingissä. Ruin osallistui Suomen Taiteilijaseuran ryhmänäyttelyihin myös kahtena seuraavana vuonna.
Moran vuosiensa jälkeen Ruin asettui Kööpenhaminaan, matkustellen välillä Keski-Euroopassa, muun muassa Saksassa, Ranskassa ja Italiassa. Näyttelyitä hänellä oli Berliinissä ja Leningradissa. Kööpenhaminassa Ruin avioitui 1919 suomalaisen insinöörin Eric Tigerstedtin kanssa. Pariskunnalle syntyi poika Carl Axel Waldemar vuonna 1921. Avioliitto päättyi eroon pian hänen syntymänsä jälkeen. Vuonna 1931 Ruin meni naimisiin Gottleb Hagelbergin kanssa ja muutti tämän luokse Ruotsiin. Kesät hän vietti ottoisänsä Waldemar Ruinin huvilalla Inkoossa.
Ingrid Linnea Ruin tunnetaan parhaiten alastontutkielmista ja muotokuvista. Ruin maalasi myös paljon kansallisromanttisia aiheita, erityisesti kansallispukuisia naisia. Nämä vaikutteet hänen taiteeseensa tulivat Anders Zornilta. Suomessa Ruin on ollut melko tuntematon, hänen ensimmäinen retrospektiivinen näyttelynsä siellä nähtiin vasta vuonna 2005 Riihimäen taidemuseossa. Ruinin teoksia liikkuu säännöllisesti huutokaupoissa sekä Suomessa että ulkomailla. Arvokkaimpien hinnat ovat olleet useita tuhansia euroja.
Ingrid Linnea Ruin kuoli 74-vuotiaana Helsingissä vuonna 1956. Hänet on haudattu Hietaniemen hautausmaalle.
Aiheesta muualla

Ingrid Linnea Ruin taiteilijamatrikkelissa
Ingrid Linnea Ruinin alastonmaalauksia
Valvottu koevapaus

Valvottu koevapaus tarkoittaa ehdottomaan vankeusrangaistukseen tuomitun vangin sijoittamista valvotusti vankilan ulkopuolelle ennen ehdonalaisen vapauden alkua. Suomessa valvottu koevapaus voi alkaa aikaisintaan kuusi kuukautta ennen ehdonalaista vapautta. Koevapausjärjestelmä tuli Suomessa voimaan lokakuussa 2006, ja laki valvotusta koevapaudesta (629/2013) astui Suomessa voimaan tammikuun alusta 2014.
Valvotun koevapauden tarkoituksena on edistää tuomitun hallittua ja suunnitelmallista vapautumista sekä vangin sijoittumista yhteiskuntaan. Ennen koevapauteen sijoittamista vankila arvioi koevapauden edellytysten täyttymistä. Mikäli ne täyttyvät, vankila alkaa valmistella yhdessä vangin kanssa hänen sijoittamistaan koevapauteen. Koevapautta varten laaditaan toimeenpanosuunnitelma, johon sisältyy muun muassa koevapaudessa olevan asuminen, toimintavelvoite ja valvonta. Aloite koevapauden valmistelusta voi tulla joko vangilta itseltään tai vankilan työntekijältä.
Koevapaus edellyttää, että vanki sitoutuu olemaan päihteetön koko koevapauden ajan, noudattamaan hänelle asetettuja yhteydenpitovelvoitetta ja koevapaudelle määrättyjä muita ehtoja. Koevapauden aikana vanki velvoitetaan osallistumaan erilaisiin toimintoihin, joita voivat olla esimerkiksi työ, opiskelu, asevelvollisuus tai kuntoutus. Pääsääntöisesti koevapauteen sijoitetun on oltava öisin (yleensä kello 21–6 välisenä aikana) kotona, ellei esimerkiksi säännöllisen työssä käymisen takia ole tarkoituksenmukaista sopia toisin. Seksuaalirikoksista tuomituilla voidaan asettaa ehdoksi myös sitoutuminen rikoksen uusimisen ehkäisemiseksi tarkoitettuun lääkehoitoon.
Valvottua koevapautta valvotaan vankilan järjestämillä teknisillä laitteilla, jotka mahdollistavat koevapaudessa olevan liikkumisen seurannan sekä säännöllisen yhteydenpidon koevapaudessa olevan ja vankilan välillä. Laitteina voi olla esimerkiksi matkapuhelin ja GPS-paikannin. Koevapaudessa olevan pitää myös ilmoittautua välillä vankilaan, minkä yhteydessä koevapaudessa olevalta voidaan tarvittaessa vaatia virtsa-, veri- tai sylkitesti tai suorittaa puhalluskoe, joiden tarkoituksena on valvoa päihteettömyyttä. Valvotun koevapauden viimeisenä päivänä koevapaudessa olevan on tultava vankilaan vapauttamiseen liittyviä toimenpiteitä varten.
Velvollisuuksien rikkomisesta voi seurata suullinen huomatus, kirjallinen varoitus, koevapauden määräaikainen tai kokonaan peruuttaminen.
Valvotun koevapauden on havaittu vähentävän vankien rikoksenuusimisriskiä. Suljetusta vankilasta vapautuvista 40 prosenttia uusii rikoksen kolmen vuoden sisällä ja puolet viiden vuoden sisällä. Valvotun koevapauden kautta vapautuvien uusimisprosentti on suunnilleen puolet tästä.
Tynecastle Stadium

Tynecastle Stadium
Tynecastle Stadium on vuonna 1886 avattu jalkapallostadion Edinburghissa, Skotlannissa. Se toimii pääasiassa Hearts-jalkapalloseuran kotikenttänä.
Vuonna 1997 peruskorjatun stadionin katsojakapasiteetti on 20 099 istumapaikkaa.
Aiheesta muualla

Kuvia tai muita tiedostoja aiheesta Tynecastle Stadium Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tutina!

| Tutina! Deep Turtle |
| --- | --- | --- |

EP-levyn tiedot
 Äänitetty : 1994–1995
 Julkaistu: 2002
 Formaatti: CD
 Tyylilaji: mathcore, hardcore punk
 Kesto: 16.32
 Levy-yhtiö: Zerga Records
Deep Turtlen muut julkaisut
| Flutina 1996 | Tutina! 2002 | Turkele! 2003 |
Tutina! on vuonna 2002 ilmestynyt Deep Turtlen kokoelma-EP. Se sisältää kappaleet singleltä Tungo (1995) ja EP:ltä Flutina (1996).
Muusikot

Pentti Dassum – kitara, laulu
Tapio Laxström – basso, kitara (8)
Mikko Erjossaari – rummut, laulu (8)
Kappaleet

Tungo – 2.56
Znüvie – 1.04
Sanlon – 2.26
Juzbu – 1.51
Haygeuz – 2.58
Dutzga – 1.35
Zombisnake – 1.32
Born to Search Cheese – 2.10
Tynnörlampi (Karstula)

| Tynnörlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°58′25″N, 24°48′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  suo-oja 
Järvinumero:  14.642.1.004
Mittaustietoja
Pinnankorkeus:  193,5 m  
Pituus:  280 m  
Leveys:  220 m  
Rantaviiva:  0,867 km  
Pinta-ala:  3,676 ha  
Tilavuus:  0.000055 km³ 
Keskisyvyys:  1,5 m  
Suurin syvyys:  2,7 m  
Saaria:  ei saaria 
 fiTynnörlampi 
Tynnörlampi  on Keski-Suomessa Karstulassa  Kimingin lähellä sijaitseva lampi.
Maantietoa

Lampi on 280 metriä pitkä, 220 metriä leveä, ja sen pinta-ala on 3,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 55 200 kuutiometriä. Sen keskisyvyys on 1,5 metriä ja suurin syvyys on 2,7 metriä. Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Kiminginjärven–Oikarinjoen alueeseen (14.642) se kuuluu. Lammen vedenpinnan korkeus on 193,5 metriä mpy.
Högforsin ruukki

Högforsin ruukkialue Karkkilassa

Bremerin talossa toimii nykyään Galleria Bremer


Högforsin ruukki perustettiin Karkkilaan vuonna 1820. Raudanvalmistus päättyi Högforsissa vuonna 1916 mutta valimotoiminta jatkuu edelleen nykyisin Componentan omistamilla laitoksilla.
Historia

Ruukki sai alkunsa kun Vihdin pitäjässä sijainneen, vuonna 1817 avatun Kulonsuonmäen rautakaivoksen omistaneet Arvid Henrik Bökman ja Johan Jacob Dreilick rakensivat vuonna 1820 kaivoksen rautamalmia käyttäneen masuunin Karjaanjoen varrella sijaitsevan kosken rannalle. Masuuni aloitti toimintansa vuonna 1823, ja samalla alkoi myös pienimuotoinen valutoiminta, koska Kulosuonmäen rauta sopi hyvin valamiseen.
Joseph Bremer toimi Högforsin ruukinpatruunana vuosina 1836–1874. Hän rakennutti 1843 masuunin viereen ruukinkartanon, joka paloi mutta rakennettiin uudelleen vuonna 1858. Bremerin aikana ruukkiin valmistui valimo, jossa valmistettiin muun muassa patoja, pannuja, vesipyöriä, silitysrautoja, hautaristejä ja mortteleita. Konepaja valmistui 1842 ja vuonna 1853 valmistui Suomen ensimmäinen putlaus- ja valssilaitos jossa tuotettiin taottavaa kankirautaa. Putlaus- ja valssilaitos toimi vuoteen 1898 saakka jolloin se muutettiin hienotaepajaksi.
Wolter Ramsayn ollessa Högforsin ruukinpatruunana 1885–1906 aloitettiin valimossa kokovalmisteiden, kuten liesien ja kaminoiden valmistus. Högforsin valimo oli jo 1890-luvulta alkaen Suomen suurin, ja vuonna 1903 käynnistyi valimon lämpöteknillinen osasto, joka valmisti lämpöpattereita ja keskuslämmityskattiloita ensimmäisenä Suomessa. Högforsissa valmistettiin myös muita rakennuksilla tarvittuja tuotteita, kuten portaita, valurautapylväitä ja vesijohtoja. Vuonna 1911 valmistui Högforsin tehtaat rataverkkoon yhdistänyt kapearaiteinen Hyvinkään–Karkkilan rautatie, joka oli käytössä vuoteen 1967 saakka. Masuunin toiminta päättyi 1916 ja sen puuosat purettiin 1925.
Högforsin laitokset tulivat vuonna 1933 osaksi Kymin Oy:tä. Högforsiin valmistui 1926 Suomen ensimmäinen emaloimislaitos, jota vielä 1930-luvulla laajennettiin, ja sen jälkeen 1928 valmistui uusi konepaja, ja maan ensimmäinen mekanisoitu valimo valmistui vuonna 1938. Vuonna 1927 alkoi emaloitujen kylpyammeiden valmistus, joka jatkui 50 vuotta, sekä emaliastioiden valmistus.
Sotavuosien ja sotakorvaustöiden jälkeen Högfors nousi Pohjoismaiden johtavaksi valimoksi, jossa oli enimmillään 1 800 työntekijää. 1970- ja 1980-luvuilla energiakriisi ja teollisuuden rakennemuutos aiheutti sen, että tuotteiden kysynnän vähentyessä osa Högforsin tuotantotiloista jäi tyhjilleen, työntekijämäärän samalla vähentyessä. Högforsin valimotoiminta jatkui kuitenkin laitoksen nimen muuttuessa 1990-luvun lopulla Componentaksi. Suursarjavalimo valmistui vanhoihin tehdastiloihin vuonna 2004 ja uusi karkaisimo valmistui sen jälkeen.
Nykyaikana

Osassa Högforsin vanhoista teollisuusrakennuksista toimii nykyään muita yrityksiä, kuten elokuvateatteri Kino Laika. Karkkilan kaupungin kaupungintalo ja kirjasto sijaitsevat entisessä konepajarakennuksessa. Valimomuseo taas toimii tehtaan entisessä konttorirakennuksessa. Masuuni on osittain restauroitu ja osittain rekonstruoitu uudelleen. Karjaanjoen eteläpuolella sijaitsevalla ruukin entisellä työväen asuinalueella Fagerkullassa toimii työväenasuntomuseo, jossa on nähtävänä asuinrakennuksiin sisustettuja työläiskoteja 1870-luvulta aina 1960-luvulle saakka. Muita Högforsin työväen asuinalueita olivat Karkkilassa Haukkamäki ja Sudetti.
Aiheesta muualla

Kuvia tai muita tiedostoja aiheesta Högforsin ruukki Wikimedia Commonsissa
Högforsin tehtaan vaiheita
Högfors Ruukki sivut (Arkistoitu – Internet Archive)
Museovirasto restauroi : Högforsin ruukki, Karkkila
Helsingin Sanomat: Högforsin ruukki ja miljöö kunnostetaan Karkkilan vanhojen tehtaiden ulkoasu säilyy, sisätilat modernisoidaan työpaikoiksi
Type-Moon

| Type-Moon |
| --- | --- |

Perustettu:  2000
Perustaja:  Kinoko Nasu, Takashi Takeuchi
Kotipaikka:  Japani
Toimiala:  videopeliteollisuus
Kotisivu:  typemoon.com
Infobox OKVirheellinen NIMI-arvo: 
Type-Moon (jap. タイプムーン, Taipu Mūn) on japanilainen visual novel -peleihin keskittyvä pelitalo.
Yhtiön peleistä on tehty myös anime-sarjoja.
Pelit > Tsukihime-sarja

Tsukihime (2000)
Melty Blood (2002)
Pelit > Fate-sarja

Fate/Stay Night (2004)
Fate/hollow ataraxia (2005)
Aiheesta muualla

Profiili MobyGamesissä (englanniksi)
Ignacio Arbulú Pineda

Ignacio Arbulú Pineda (1. helmikuuta 1909 – 6. huhtikuuta 1969) oli perulainen roomalaiskatolinen piispa. Hänet vihittiin papiksi 26. toukokuuta 1938 ja nimitettiin Huánucon hiippakunnan johtoon 6. helmikuuta 1959. Piispaksi konsekroinnin suoritti 12. huhtikuuta Juan Landázuri Ricketts, jota avustivat Alfonso Zaplana Bellizza ja Nemesio Rivera Meza.
Arbulú Pineda kuului Vatikaanin toiseen kirkolliskokoukseen ja kuoli 70-vuotiaana piispana.
ISEQ 20

| ISEQ 20-indeksi |
| --- | --- |
Perustettu:  31. joulukuuta 2004
Ylläpitäjä:  Euronext
Pörssi(t):  Euronext Dublin
Symboli:  IEOI
Osat:  20
Taso:  Large cap
ISIN:  IE0001477250
Reuters:  ^ISEQ
Bloomberg:  ISEQ <INDEX>
Aiheesta muualla
Sivusto
Infobox OKVirheellinen NIMI-arvo: 
ISEQ 20 -indeksi eli Irlannin pörssi-indeksi on Euronextin blue chip -indeksi. Indeksi sisältää Euronext Dublinin pörssiarvolla 20 suurinta yhtiötä.
Luettelo indeksin yhtiöistä

Indeksin yhtiöt 5. tammikuuta 2024:
AIB Group
Bank of Ireland
Cairn Homes
Dalata Hotel Group
FBD Holding
FD Technologies
Glanbia
Glenveagh Properties
Greencoat Renewables
Irish Continental Group
Irish Residential Properties
Kenmare Resources
Kerry Group
Kingspan Group
Malin Corp.
Origin Enterprises
Permanent TSB
Ryanair Holdings
Smurfit Kappa
Uniphar
Ignacio Baca Lobera

Ignacio Baca Lobera (s. 28. kesäkuuta 1957 México) on meksikolainen säveltäjä. Hän aloitti kitaransoiton itseopiskelun 14-vuotiaana ja sai kotimaassaan sävellysopetusta Julio Estradalta. Vuosina 1985–1991 hän opiskeli sävellystä Brian Ferneyhoughin, Jean-Charles Françoisin ja Jōji Yuasan johdolla Kalifornian yliopistossa San Diegossa. Hän sai sieltä musiikin maisterin ja filosofian tohtorin arvonsa. Baca Lobera osallistui 1990-luvun alussa myös Darmstadtin kursseille.
Baca Lobera on saanut useita kansainvälisiä palkintoja ja tunnustuksia. Hänelle myönnettiin muun muassa Guggenheim-stipendi (2001–2002). Hänellä oli vuosina 1994–1995 Querétaron filharmonisen orkesterin säveltäjäresidenssi. Hän on opettanut Querétaron autonomisessa yliopistossa vuodesta 1994 lähtien.
Baca Loberan teoksia on esitetty eri puolilla maailmaa. Hänen tuotantonsa koostuu pääasiassa orkesteri- ja kamarimusiikista sekä elektroakustisista teoksista.
Huizen

| Huizen |
| --- | --- |
 Huizenin satamaa
 lippu:  vaakuna
 Huizen
 Koordinaatit: 52°18′00″N, 05°15′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  15,82 km²
Väkiluku (2016):  41 373
 – Väestötiheys:  2 615,2 as./km²
 
 www.huizen.nl 
Infobox OKVirheellinen NIMI-arvo: 
Huizen on kunta ja paikkakunta Alankomaissa, Pohjois-Hollannin maakunnassa, Gooin alueella. Siellä on arviolta 41 373 asukasta (vuonna 2016) ja sen pinta-ala on 15,82 neliökilometriä.
Aiheesta muualla

Kuvia tai muita tiedostoja aiheesta Huizen Wikimedia Commonsissa
Kunnan omat sivut
Kartta Huizenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).